ຈີນ​ລຳ​ຄານ ​ນຳຄຳຕຳ​ໜິ​ຕິ​ຕ​ຽ​ນ ຂອງ ສ​ຫລ ຕໍ່ໂຄງ​ການ​ນຶ່ງ​ແລວ​ທາງ ​ນຶ່ງ​​ເສັ້ນ​ທາງ ຂອງ​ຕົນ
ທ່ານ​ໄມ​ຄ໌ ພອມ​ພຽວ ກ່າວ​ວ່າ “ຈີນ ຊຸກ​ຍູ້ພື້ນ​ຖານ​ໂຄ່ງ​ລ່າງ​ ​ທີ່​ສໍ້​ລາດ​ບັງ​ຫຼວງ ເພື່ອແລກປ່ຽນ​ກັບ ​ອິດ​ທິ​ພົນ​ທາງ​ການ​ເມືອງ.
ຈີນ ໄດ້ສະແດງຄວາມຮູ້ສຶກລຳຄານ ຕໍ່ການທີ່ສະຫະລັດ ຕຳໜິຕິຕຽນໂຄງການນຶ່ງແລວ ທາງນຶ່ງເສັ້ນທາງຂອງຕົນ ທີ່ໄດ້ຮັບແຮງດົນໃຈມາຈາກເສັ້ນທາງສາຍໄໝ ເຄືອຄ່າຍເສັ້ນທາງເກົ່າແກ່ ດ້ານການຄ້າຂາຍທີ່ເຊື່ອມຕໍ່ຫຼາຍໆພາກສ່ວນຂອງເອເຊຍ ອາຟຣິກາແລະ ຢູໂຣບ ລັດຖະບານຂອງທ່ານ ສີ ຈິ້ນຜິງ ໄດ້ສົ່ງເສີມໂຄງການລິເລີ້ມນີ້ວ່າໃຫ້ເປັນຍຸທະ ສາດການພັດທະນາທີ່ພົວພັນກັບການລົງທຶນແລະ ການກໍ່ສ້າງໂຄງລ່າງພື້ນຖານຢູ່ ໃນຫຼາຍກວ່າ 150 ປະເທດ ພວກຕໍນິວິຈານທັງຫລາຍເວົ້າວ່າໂຄງການລິເລີ້ມ ນຶ່ງແລວທາງ ນຶ່ງເສັ້ນທາງນີ້ ມີຈຸດປະສົງທີ່ຈະສົ່ງເສີມອິດທິພົນຂອງຈີນ ແທນທີ່ຈະແມ່ນການພັດທະ ນາ ທ່ານໄມຄ໌ ພອມພຽວ ລັດຖະມົນຕີການຕ່າງປະເທດສະຫະລັດໄດ້ເຕືອນວ່າ ການນຳ ໃຊ້ເງິນກູ້ຂອງຈີນທີ່ບໍ່ໂປ່ງໃສ ອາດເປັນການວາງກັບດັກ ໃສ່ປະເທດທັງຫຼາຍ ທີ່ມີໜີ້ສິນ ຫລາຍຈົນອາດບໍ່ສາມາດຈ່າຍຄືນໄດ້ນັ້ນກໍເປັນໄດ້ ດັ່ງທີ່ວັນນະສອນ ຈະນຳລາຍລະອຽດ ຈາກຊລາຕິກາ ໂຮກ ນັກຂ່າວຂອງວີໂອເອ ມາສະເໜີທ່ານ ໃນອັນດັບຕໍ່ໄປ ໂຄງການລິເລີ້ມ ນຶ່ງແລວທາງນຶ່ງເສັ້ນທາງຂອງຈີນ ເປັນໂຄງການທີ່ທະເຍີ້ທະຍານທີ່ສຸດ ຂອງນາໆຊາດ ໂດຍການໃຫ້ຄຳໝັ້ນສັນຍາເຖິງຜົນກຳໄລສຳລັບພວກປະເທດທີ່ຮັ່ງມີ ແລະຖືວ່າເປັນການພັດທະນາສຳລັບປະເທດຍາກຈົນນັ້ນ ຊຶ່ງມັນໄດ້ດຶງດູດເອົາຜົນ ປະໂຫຍດຢ່າງໃຫຍ່ມາໃຫ້ ທ່ານ Ueli Maurer, ປະທານຂອງ Swiss Confederation ກ່າວເປັນພາສາອັງກິດວ່າ: ທ່ານ Jean-Pierre Raffarin, ອະດີດນາຍົກລັດຖະມົນຕີຝຣັ່ງກ່າວວ່າ ແມ່ນແຕ່ ທ່ານ Antonio Guterres  ເລທິການໃຫຍ່ ອົງການສະຫະປະຊາຊາດ ກໍສົນໃຈ ຕໍ່ການເລີ້ມຕົ້ນອັນນີ້ຂອງຈີນ ໃນຂະນະທີ່ທ່ານໄດ້ພົບຄວາມຫຍຸ້ງຍາກ ລຳບາກ ໃນການທີ່ຈະນຳເອົາຈຸດປະສົງຂອງອົງການສະຫະປະຊາຊາດໄປ ດຳເນີນ ຢ່າງໃຫ້ວ່ອງໄວ ທ່ານ Antonio Guterres ເລຂາທິການໃຫຍ່ ອົງການສະຫະປະຊາຊາດກ່າວວ່າ ແຕ່ວ່າບໍ່ແມ່ນວ່າທຸກໆຄົນຈະໝັ້ນໃຈ ການສົງໄສອ້ອມຂ້າງຈີນ ບໍ່ໄດ້ສົນໃຈ ກັບການ ພັດທະນາ, ແຕ່ແມ່ນການເພີ້ມມີອິດທິພົນຂອງຕົນ ໃນທົ່ວໂລກ ລັດຖະມົນຕີການຕ່າງ ປະເທດສະຫະລັດ ທ່ານໄມຄ໌ ພອມພຽວໄດ້ວາດພາບຈີນ ວ່າ ເປັນພາຄີທຸລະກິດທີ່ ເຊື່ອຖືບໍ່ໄດ້ ໃນຊ່ວງ ທີ່ໄດ້ໄປຢ້ຽມຢາມນະຄອນລອນດອນ ໃນວັນພຸດຜ່ານມານີ້ ທ່ານໄມຄ໌ ພອມພຽວ ກ່າວວ່າ ກະຊວງການຕ່າງປະເທດຂອງຈີນ ໄດ້ຕຳໜິຕິຕຽນຢ່າງໂກດແຄ້ນ ໃນວັນພະຫັດ ຜ່ານມານີ້ ທ່ານ Geng Shuang ລັດຖະມົນຕີການຕ່າງປະເທດຂອງຈີນ ກ່າວວ່າ ໂຄສົກກະຊວງການຕ່າງປະເທດ ໄດ້ຍົກຍ້ອງຜົນສຳເລັດ ຂອງໂຄງການນຶ່ງແລວທາງ ນຶ່ງເສັ້ນທາງ ໃນເດືອນແລ້ວນີ້ ທີ່ນະຄອນປັກກິ່ງ ທ່ານ Geng Shuang ໂຄສົກກະຊວງການຕ່າງປະເທດຂອງຈີນ ກ່າວວ່າ ສະຫະລັດ ແລະຈີນ ໃນຫວ່າງມໍ່ໆມານີ້ ໄດ້ພົວພັນກັນ ໃນການເຈລະຈາທາງການຄ້າຢ່າງເອົາຈິງເອົາຈັງ, ແຕ່ວ່າ ລັດຖະບານຂອງທ່ານທຣຳ ໄດ້ເອົາບາດກ້າວຕໍ່ໄປຂ້າງໜ້າ ໃນວັນສຸກມື້ນີ້ແລ້ວ ໂດຍການເພີ້ມພາສີໃໝ່ເຂົ້າໃສ່ສິນຄ້ານຳເຂົ້າຂອງຈີນ Ueli Maurer, president, Swiss Confederation Jean-Pierre Raffarin, former French prime minister: